
LĒMUMS
Tukumā 

2026. gada 29. oktobrī						Nr. TND/1-1.1/26/561 
(prot. Nr. 11, 55. §)

Par pašvaldības nekustamā īpašuma – dzīvokļa īpašuma Lielā ielā 27A - 6, Tukumā, Tukuma novadā, izsoles rezultātiem un otrās izsoles noteikumu apstiprināšanu

Tukuma novada domes Īpašumu apsaimniekošanas un privatizācijas komisijas (turpmāk – Komisija) no 2026. gada 13. augusta līdz 2026. gada 14. septembrim pašvaldības nekustamā īpašuma, kas sastāv no dzīvokļa īpašuma Lielā iela 27A ‑ 6, Tukumā, Tukuma novadā, kadastra numurs 9001 900 4118, 28,4 m2 platībā, kopīpašuma 284/2972 domājamās daļas no būves ar kadastra apzīmējumu 9001 004 0572 002, kopīpašuma 284/2972 domājamās daļas no zemes ar kadastra apzīmējumu 9001 004 0656 (turpmāk – Nekustamais īpašums), rīkotā elektroniskā izsole atzīstama par nenotikušu, jo izsolei nav autorizēts neviens izsoles dalībnieks.
Publiskas personas mantas atsavināšanas likuma 31. panta pirmā daļa noteic, ja neviens pircējs nav pārsolījis izsoles sākumcenu, izsole ar augšupejošu soli atzīstama par nenotikušu, un 32. panta pirmās daļas 1. punkts noteic, ja nekustamā īpašuma pirmajā izsolē neviens nav pārsolījis izsoles sākumcenu, var rīkot otro izsoli ar augšupejošu soli, kurā institūcija, kas organizē nekustamā īpašuma atsavināšanu, var pazemināt izsoles sākumcenu ne vairāk kā par 20 procentiem.
Saskaņā ar sertificēta vērtētāja Sabiedrības ar ierobežotu atbildību “VCG Ekspertu grupa”, reģistrācijas Nr. 40003554692, turpmāk – SIA “VCG Ekspertu grupa” (īpašumu vērtētājs Guntars Pugejs, profesionālās kvalifikācijas sertifikāts Nr. 79) 2026. gada 17. jūnija vērtējumu Nekustamā īpašuma tirgus vērtība ir 8 500,00 euro (astoņi tūkstoši pieci simti euro).
[bookmark: _Hlk234919565]Ar Tukuma novada domes 2026. gada 30. jūlija lēmumu Nr. TND/1-1.1/26/367 “Par pašvaldības nekustamā īpašuma – dzīvokļa īpašuma Lielā iela 27A ‑ 6, Tukumā, Tukuma novadā, atsavināšanu un izsoles noteikumu apstiprināšanu” (prot. Nr. 7, 48. §) noteikta pirmās izsoles sākumcena (nosacītā cena) 8 800,00 euro (astoņi tūkstoši astoņi simti euro).
Pamatojoties uz minēto, Komisija 2026. gada 8. oktobra sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu rīkot Nekustamā īpašuma otro elektronisko izsoli, samazinot pirmās izsoles sākuma cenu (nosacīto cenu) par 20 procentiem un iesakot noteikt otrās izsoles sākuma cenu 7 040,00 euro (septiņi tūkstoši četrdesmit euro).
Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu un Publiskas personas mantas atsavināšanas likuma 31. panta pirmo daļu un 32. panta pirmās daļas 1. punktu, ņemot vērā Komisijas 2026. gada 8. oktobra sēdes lēmumu, Tukuma novada dome nolemj:

1. atzīt Komisijas no 2026. gada 13. augusta līdz 2026. gada 14. septembrim rīkoto Nekustamā īpašuma izsoli par nenotikušu,

2. uzdot Komisijai rīkot Nekustamā īpašuma otro elektronisko izsoli ar augšupejošu soli, nosakot Nekustamā īpašuma sākumcenu 7 040,00 euro (septiņi tūkstoši četrdesmit euro), 

3. apstiprināt Nekustamā īpašuma otrās izsoles noteikumus Nr. 73 (pielikumā),

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.



Domes priekšsēdētājs						Gundars Važa

